Il-ġuri kontra Vince Muscat, magħruf bħala l-Koħħu, se jibda l-Ħamis hekk kif hu qed jiġu akkużat b'involviment fil-każ tal-attentat serqa tal-HSBC fl-2010. L-avukati Franco Debono u Robert Montalto se jkunu qed jirrappreżentawh wara li f'Novembru, l-avukat Mark Sant qal li mhux se jkompli jirrappreżentah. Aqra aktar fuq il-każ: Serqa HSBC: Debono u Montalto jirrappreżentaw il-Koħħu Il-Qorti se tkun qed tiddeċiedi wkoll jekk l-eks uffiċjal tal-Pulizija Kenneth Ciangura se jitħalliex ma jixhidx. Ciangura ntlaqgħat minn tir waqt l-isparatura u qed isostni li jsofri minn stress post trawmatiku minħabba f'hekk. Minflok hu qed jitlob biex jippreżenta x-xhieda tiegħu bil-miktub u li l-ġurija tingħata kopja ta' din quddiem il-Qorti tal-Maġistrati. Ciangura spjega waqt il-kumpilazzjoni tal-evidenza li ra tlett irġiel lebsin ġlekk u parrokka meta kienu ħerġin mill-bini. Hu qal li l-Pulizija rċeviet rapport li kien hemm karozza suspettuża qrib l-HSBC u meta daħal fil-bini, dawn daħlu lura fil-bini. Huma bdew jisparaw lejn xulxin sakemm waslu aktar pulizija u għall-bidu, Ciangura spara biex javżahom qabel ma nduna li kienu qed jisparaw lejh. Muscat kien ammetta li kellu rwol fl-assassinju tal-ġurnalista Daphne Caruana Galizia u ġie kkundannat 15-il sena ħabs . Intant, hu ngħata l-maħfra presidenzjali għall-irwol tiegħu fil-qtil tal-avukat Carmel Chircop. Fuq dan il-każ, Muscat għamel żewġ talbiet oħra għall-maħfra presidenzjali fuq l-irwol tiegħu f'din is-serqa u allega li żewġ Ministri, wieħed minnhom li għadu f'din il-kariga, kienu nvoluti fl-ippjanar ta' din is-serqa. L-aħwa Degiorgio, li qed jiġu akkużati wkoll b'involviment fil-qtil ta' Caruana Galizia, talbu wkoll għall-maħfra presidenzjali u qalu li dawn iż-żewġ Ministru huma l-eks Ministru għall-Ekonomija Chris Cardona u l-Ministru fi ħdan l-Uffiċċju tal-Prim Ministru Carmelo Abela. L-Imħallef Giovanni Grixti se jippresedi fuq dan il-każ fil-Qorti Kriminali. X'kien ġara f'din is-serqa? Is-serqa kienet ippjanata f'Ġunju 2010 waqt li l-President Taljan kien qed iżur Malta u l-kunċert tal-Isle of MTV kien qed iseħħ biex jieħdu vantaġġ mill-fatt li jkun hemm inqas pulizija. Madanakollu, hekk kif Muscat u Fabio Psaila ħarġu mill-bank tal-HSBC f'Ħal Qormi, huma nzertaw numru kbir ta' pulizija. Madwar 65 tiri ġew sparati bejn il-pulizija u l-akkużati. Wara s-serqa, l-eks Spettur tal-Pulizija David Gatt li kien qed jaħdem bħala avukat kien arrestat minħabba l-ħsieb li kien involut fis-serqa imma ftit wara, hu nħeles mill-akkużi miġjuba kontrih. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61d766628f389_rand.td-a-rec-img{text-align:left}.td_uid_3_61d766628f389_rand.td-a-rec-img img{margin:0 auto 0 0}